CELEX: 52006PC0185
Language: sk
Date: 2006-04-28
Title: Návrh rozhodnutie Rady o stanovisku, ktoré má zaujať Spoločenstvo v rámci Rady ministrov AKT - ES k rozhodnutiu o prerozdelení časti rezervy kapitoly deviateho Európskeho rozvojového fondu (ERF) určenej na dlhodobý rozvoj

Dôležité právne oznámenie

|

52006PC0185

Návrh rozhodnutie Rady o stanovisku, ktoré má zaujať Spoločenstvo v rámci Rady ministrov AKT - ES k rozhodnutiu o prerozdelení časti rezervy kapitoly deviateho Európskeho rozvojového fondu (ERF) určenej na dlhodobý rozvoj  /* KOM/2006/0185 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 28.4.2006KOM(2006)185 v konečnom zneníNávrhROZHODNUTIE RADYo stanovisku, ktoré má zaujať Spoločenstvo v rámci Rady ministrov AKT – ES k rozhodnutiu o prerozdelení časti rezervy kapitoly deviateho Európskeho rozvojového fondu (ERF) určenej na dlhodobý rozvoj(predložený Komisiou)DÔVODOVÁ SPRÁVAEurópske spoločenstvo sa aktívne podieľa na vypracovaní a uplatňovaní nových iniciatív zameraných na podporu rozvojových krajín. Iniciatívy v prospech krajín AKT sú dôležitým prínosom k zníženiu chudoby, čo je hlavným cieľom nielen Dohody o partnerstve AKT-ES podpísanej 23. júna 2000 v Cotonou, ale aj rozvojovej politiky Spoločenstva.Od prvotného plánovania regionálnej kapitoly 9. ERF sa zrodili nové iniciatívy zamerané na špecifické potreby, ktoré vznikli v rámci existujúcich priorít krajín AKT, ako aj priorít stanovených EÚ v rámci jej rozvojovej politiky, najmä pokiaľ ide o spoluprácu v rámci AKT, z ktorej má prospech veľký počet štátov AKT alebo všetky tieto štáty.Ukázalo sa, že pôvodná suma vyčlenená na spoluprácu v rámci AKT na základe 9. ERF (300 miliónov eur) je príliš obmedzená na to, aby pokryla všetky tieto nové iniciatívy. Keďže rezerva určená na regionálnu spoluprácu sa vyčerpala a vzhľadom na pravidelné transfery zo zostatkov predchádzajúcich fondov (6., 7. a 8. ERF) rezerva kapitoly 9. ERF určená na dlhodobý rozvoj musela byť viackrát mobilizovaná (vrátane podmienečnej sumy vo výške miliardy eur, ktorá bola pôvodne rezervou pre celý 9. ERF), s cieľom zvýšiť dotáciu intra-AKT dosahujúcu v súčasnosti výšku 2 573 miliónov eur .Táto suma je celá naplánovaná a žiadna iná regionálna rezerva, alebo rezerva intra-AKT nie je v súčasnosti k dispozícii na financovanie nových iniciatív.Za týchto podmienok v súlade s bodom 8 prílohy I – Finančný protokol k Dohode o partnerstve AKT-ES, môže Rada ministrov AKT-ES prijať príslušné opatrenia, ak sú zdroje stanovené v rámci niektorého z nástrojov dohody vyčerpané.Komisia v tomto kontexte a pod podmienkou súhlasu Rady navrhuje, aby Rada ministrov AKT-ES prijala pripojené rozhodnutie stanovujúce transfer 110 miliónov eur z rezervy kapitoly 9. ERF určenej na dlhodobý rozvoj, v prospech dotácie na spoluprácu v rámci AKT v rámci kapitoly určenej na regionálnu spoluprácu. Táto celková suma bude pridelená takto:-  70 miliónov eur na „Partnerstvo EÚ – Afrika v oblasti infraštruktúr“, z čoho 60 miliónov eur do trustového fondu riadeného Európskou investičnou bankou (EIB) a 10 miliónov na financovanie činností a prípravných štúdií na plánovanie infraštruktúr v Afrike,-  suma vo výške približne 20 miliónov eur bude určená na integráciu štátov AKT do svetového obchodu s pridelením sumy 10 miliónov eur na posilnenie podpory Spoločenstva pre multilaterálnu iniciatívu „integrovaný rámec“ a asi 10 miliónov eur na pokračovanie projektu Spoločenstva zameraného na podporu aktívnejšej účasti štátov AKT v Svetovej obchodnej organizácii (WTO),-  suma vo výške približne 20 miliónov eur na rôzne akcie, ako napríklad financovanie výskumného projektu v oblasti cukru doplňujúca sprievodné akcie reforiem v prospech krajín patriacich do „protokolu o cukre“ (+/- 9 miliónov), vytvorenie „okna“ ERASMUS MUNDUS pre krajiny AKT (+/- 5 miliónov), podpora pre trustový fond v prospech mechanizmu APRM (African Peer Review Mechanism) Africkej únie (+/- 2 milióny) a podpora OSN-HABITAT v prospech „programu účasti zlepšenia slumov v krajinách AKT“ (+/- 4 milióny).Z týchto dôvodov Komisia navrhuje Rade, aby prijala pripojené rozhodnutie o pridelení rezervy kapitoly 9. ERF určenej na dlhodobý rozvoj.NávrhROZHODNUTIE RADYo stanovisku, ktoré má zaujať Spoločenstvo v rámci Rady ministrov AKT – ES k rozhodnutiu o prerozdelení časti rezervy kapitoly deviateho Európskeho rozvojového fondu (ERF) určenej na dlhodobý rozvojRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä jej na článok 310 v spojení s druhým pododsekom článku 300 ods. 2,so zreteľom na návrh Komisie,keďže:(1) Článok 15 Dohody o partnerstve AKT-ES podpísanej v Cotonou 23. júna 2000 a revidovanej v Luxemburgu 25. júna 2005 udeľuje Rade ministrov AKT-ES právomoc prijímať rozhodnutia na základe tejto dohody a článok 8 jej prílohy I jej dovoľuje prijímať potrebné opatrenia ak prostriedky stanovené v rámci niektorého z nástrojov dohody sú vyčerpané.(2) Prostriedky kapitoly 9. ERF určené na regionálnu spoluprácu a integráciu sú už úplne naplánované. Stanovisko Spoločenstva v rámci rady ministrov AKT-ES by malo byť stanovené takým spôsobom, aby viedlo k prijatiu rozhodnutia o prerozdelení časti rezervy kapitoly 9. ERF určenej na dlhodobý rozvoj v prospech dotácie určenej na spoluprácu v rámci AKT v rámci kapitoly o regionálnej spolupráci,ROZHODLA TAKTO:Článok 1Spoločenstvo navrhuje, aby Rada ministrov AKT-ES prijala na základe pripojeného návrhu rozhodnutia Rady ministrov AKT-ES nasledujúce stanovisko týkajúce sa pridelenia rezervy 9. ERF určenej na dlhodobý rozvoj.Na menšie zmeny a doplnenia tohto návrhu nie je potrebné nové rozhodnutie Rady.V BruseliZa RadupredsedaPRÍLOHANávrhROZHODNUTIE RADY MINISTROV AKT - ESo prerozdelení časti rezervy kapitoly deviateho Európskeho rozvojového fondu (ERF) určenej na dlhodobý rozvojRADA MINISTROV AKT - ES,so zreteľom na Dohodu o partnerstve medzi členmi skupiny afrických, karibských a tichomorských štátov (ďalej len „AKT“) a Európskym spoločenstvom a jeho členskými štátmi, podpísanej v Cotonou 23. júna 2000[1] a revidovanú v Luxemburgu 25. júna 2005[2], (ďalej len „Dohoda o partnerstve AKT-ES”), a najmä na článok 8 jej prílohy I,keďže:(1) Disponibilné prostriedky na regionálnu spoluprácu a integráciu sú naplánované.(2) S cieľom podporiť partnerstvo EÚ-Afrika v oblasti infraštruktúr zameraných na uľahčenie vzájomného prepojenia na kontinentálnej úrovni a na podporu regionálnej integrácie je potrebné prideliť dodatočné prostriedky.(3) S cieľom zabezpečiť lepšiu integráciu štátov AKT v oblasti medzinárodného obchodu v nadväznosti na akcie už začaté Európskym spoločenstvom je potrebné prideliť dodatočné prostriedky.(4) S cieľom podporiť výskum v oblasti cukru, ako aj sprievodné akcie začatých reforiem v prospech krajín patriacich do „protokolu o cukre“ je potrebné prideliť dodatočné prostriedky.(5) S cieľom umožniť účasť štátov na programe ERASMUS MUNDUS je potrebné prideliť dodatočné prostriedky.(6) Na zabezpečenie podpory mechanizmu APRM (African Peer Review Mechanism) Africkej únie, ktorého cieľom je podporovať politickú stabilitu, hospodársky rast a dlhodobý rozvoj, je potrebné prideliť dodatočné prostriedky.(7) S cieľom začať plánovanie akcií zameraných na ozdravenie slumov v špecifických zónach krajín AKT je potrebné prideliť dodatočné prostriedky,ROZHODLA TAKTO:Článok 1 – Spolupráca intra-AKT v rámci kapitoly určenej na regionálnu spoluprácu a integráciuSuma vo výške 110 miliónov eur bude prevedená z rezervy kapitoly 9. ERF určenej na dlhodobý rozvoj, v prospech dotácie vyhradenej na spoluprácu v rámci AKT v rámci kapitoly určenej na regionálnu spoluprácu a integráciu podľa cieľov stanovených v článkoch 28, 29 a 30 Dohody o partnerstve AKT-ES. Táto celková suma môže byť pridelená nasledujúcim cieľom:1.1 Vytvorenie „partnerstva EÚ-Afrika v oblasti infraštruktúr“ (70 miliónov eur): zabezpečiť príspevok vo výške 60 miliónov eur trustovému fondu, ktorý bude riadený Európskou investičnou bankou (EIB) a prideliť 10 miliónov na financovanie činností a prípravných štúdií na plánovanie infraštruktúry v Afrike,1.2 Uľahčiť integráciu štátov AKT do svetového obchodu (do výšky 20 miliónov eur): prideliť sumu vo výške do 10 miliónov eur na posilnenie podpory Spoločenstva pre multilaterálnu iniciatívu „integrovaný rámec“ a 10 miliónov eur na pokračovanie projektu Spoločenstva zameraného na podporu aktívnejšej účasti štátov AKT v Svetovej obchodnej organizácii (WTO),1.3 Zabezpečiť financovanie nasledujúcich činností v prospech mnohých alebo všetkých štátov AKT (až do výšky 20 miliónov eur): finančná podpora na výskumný projekt v oblasti cukru doplňujúca sprievodné akcie reforiem v prospech krajín patriacich do „protokolu o cukre“, (do výšky 9 miliónov), vytvorenie „okna“ ERASMUS MUNDUS pre krajiny AKT (do výšky 5 miliónov), podpora pre trustový fond v prospech mechanizmu APRM (African Peer Review Mechanism) Africkej únie (do výšky 2 miliónov) a podpora OSN-HABITAT v prospech „programu účasti zlepšenia slumov v krajinách AKT“ (do výšky 4 miliónov).Článok 2 – Žiadosť o podporuPodľa článku 13 ods. 2 prílohy IV k Dohode o partnerstve AKT-ES, Rada ministrov AKT-ES vyzve Komisiu, aby financovala činnosti stanovené v článku 1.Článok 3 – Nadobudnutie účinnostiToto rozhodnutie nadobúda účinnosť dňom jeho prijatia.VZa Radu ministrov AKT-ESPredseda [1] Ú. v. ES L 317, 15.12.2000, s. 3.[2] Ú. v. EÚ L 287, 28.10.2005, s. 4.